《投所知》
宋代·叶茵

中流砥柱一宗臣，长把丹衷动玉宸。
三十四番如此疏，百千载后更无人。
堂留薇药谁知已，路长萧茅谩得春。
自是不曾轻出处，到头著著为斯民。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。